五言奉和咏棋應詔 二
作者：上官儀
朝代：唐

paragraphs: 定位資裨將，制變佇中權。
重關□宿竝，六出帶花圓。
引寇疎疑絕，窺彊怯未前。
金枰自韞粹，玉帳豈能傳。
（同前）（按：此二詩題下署：「起居郎弘文館直學士臣□□□上。
」姓名處適殘缺。
《文學遺產》一九八三年第二期刊張步雲同志《唐代逸詩輯存》收作缺名詩。
今考定應爲上官儀作。
《舊唐書》卷八十《上官儀傳》云：「舉進士。
太宗聞其名，召授弘文館直學士，累遷秘書郎。
時太宗雅好屬文，每遣儀視草，又多令繼和，凡有宴集，儀嘗預焉。
俄又預撰《晉書》成，轉起居郎，加級賜帛。
」前詩署儀官爲「秘書郎弘文館直學士」，此作「起居郎弘文館直學士」，正與本傳相合。
《晉書》撰成於貞觀二十年，太宗幸遼東則爲前一年事，時序亦合。
二詩可確定爲儀作。
）。